
I.VISPĀRĪGA INFORMĀCIJA
1. Informācija par iepirkumu:
1.1. Iepirkums tiek rīkots, ievērojot Latvijas Republikas Publisko iepirkumu likumu (turpmāk –PIL) un citu iepirkuma procedūru regulējošo normatīvo aktu prasības; 
1.2. Iepirkuma nosaukums un identifikācijas numurs: „Kurināmās šķeldas un kokskaidu granulu piegāde Smiltenes tehnikumam”,  ST 2024/8, (turpmāk tekstā- Konkurss).
2. Ziņas par pasūtītāju:
2.1. Pasūtītājs: Smiltenes tehnikums.
reģ. Nr. 90009611201
adrese: Kalnamuiža 10, Smiltenes pagasts, Smiltenes novads, LV - 4729 
banka: Valsts kase, kods TRELLV22 
konts: LV64TREL2150667001000
e-pasta adrese: smiltenestehnikums@gmail.com , tālr.29446614
2.2. Pasūtītāja, kā pircēja profils Valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma, turpmāk tekstā – EIS) : https://www.eis.gov.lv/EKEIS/Supplier/Organizer/521
2.3. Pasūtītāja pilnvarotās kontaktpersonas:
	Par iepirkuma norisi
	Iepirkumu speciālists Aigars Melderis, e-pasts: aigars.melderis@gmail.com, tālr. 29354368

	Par iepirkuma priekšmetu
	Saimniecības daļas vadītājs Gints Sprancmanis, e-pasts: gints.sprancmanis@gmail.com, tālr. 26395154



3. Iepirkuma priekšmeta apraksts un apjoms: 
3.1. Iepirkuma priekšmets ir karināmas koksnes - šķeldas un kokskaidu granulu  piegāde (saskaņā ar Tehnisko specifikāciju, kas pievienota šim Nolikumam, kā Pielikums Nr.2) Smiltenes tehnikuma izglītības programmu īstenošanas vietām Kalnamuižā, Smiltenes pagastā, Smiltenes novadā un Alsviķos, Alsviķu pagastā, Alūksnes novadā.
3.2. Iepirkuma priekšmets ir sadalīts 3 daļās, kuras raksturo atsevišķo daļu tehniskās specifikācijas. Katra iepirkuma priekšmeta daļa ir atsevišķs iepirkuma līguma priekšmets: 
3.2.1.  1.daļa – Kurināmās šķeldas piegāde Smiltenei;
3.2.2.  2.daļa – Kokskaidu granulu piegāde Smiltenei;
3.2.3. 3.daļa – Kokskaidu granulu piegāde Alsviķiem.
4. Iepirkuma priekšmeta CPV kods: 09111400-4 (koksnes kurināmais).
5. Iepirkuma procedūras nolikums un tā grozījumi pretendentiem ir pieejami elektroniskā veidā pircēja profilā https://www.eis.gov.lv/EKEIS/Supplier/Organizer/521. 
6. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs[footnoteRef:1]. [1:  Informācija par to, kā ieinteresētais piegādātājs var reģistrēties par Nolikuma saņēmēju pieejama: https://www.eis.gov.lv/EIS/Publications/PublicationView.aspx?PublicationId=883 ] 

7. Iepirkuma līguma  izpildes laiks un vieta:  
7.1. izpildes laiks – 12 (divpadsmit) mēneši no iepirkuma līguma noslēgšanas dienas; 
7.2. izpildes vietas: 
7.2.1. Smiltenē – Kalnamuiža, Smiltenes pagasts, Smiltenes novads;
7.2.2.  Alsviķos – Alsviķi, Alsviķu pagasts, Alūksnes novads.
8. Piedāvājuma iesniegšanas un atvēršanas vieta, datums, laiks un kārtība:
8.1. Piedāvājums jāiesniedz līdz 2024. gada 15.jūlijam, plkst. 10:00, Elektronisko iepirkumu sistēmā (turpmāk – EIS) e-konkursu apakšsistēmā[footnoteRef:2]. [2:  Reģistrācijas informācija ir pieejama: https://www.eis.gov.lv/EIS/Publications/PublicationView.aspx?PublicationId=4&systemCode=CORE ] 

8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
8.3. Pretendentu piedāvājumi, kas saņemti ārpus EIS e-konkursu apakšsistēmas, netiks atvērti un neatvērti tiks nosūtīti atpakaļ iesniedzējam. Piedāvājumu atvēršanas sanāksme notiks 2024. gada 15. jūlijā plkst. 14:00 EIS e-konkursu apakšsistēmā. 
8.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājumu atvēršanas sanāksme ir atklāta, tajā var piedalīties jebkura ieinteresētā persona.
8.5. Katrs iepirkuma komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā. Ja šāds apliecinājums nav parakstīts, iepirkuma komisijas loceklis nedrīkst piedalīties turpmākajā iepirkuma komisijas darbā. 
8.6. Pēc nolikuma 8.5.apakšpunktā minēto apliecinājumu parakstīšanas iepirkuma komisija atver piedāvājumus.
8.7. Piedāvājumu atvēršanas norise tiek protokolēta. Ar iepirkuma komisijas atvēršanas sēdes protokolu var iepazīties pircēja profilā tīmekļvietnē https://www.eis.gov.lv/EKEIS/Supplier/Organizer/521. 
9. Papildus informācijas pieprasīšana un sniegšana
9.1. Jautājumi par Konkursa nolikumu iesniedzami rakstiskā veidā, nosūtot pa e-pastu: aigars.melderis@gmail.com . 
9.2. Pasūtītājs nodrošina brīvu elektronisku pieeju Konkursa dokumentiem pircēja profilā tīmekļvietnē https://www.eis.gov.lv/EKEIS/Supplier/Organizer/521. Papildus informācija tiek sniegta 5 (piecu) dienu laikā no pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām. Ieinteresētā piegādātāja pieprasītā papildu informācija vienlaikus ar papildu informācijas nosūtīšanu elektroniski ieinteresētajam piegādātājam, kas uzdevis jautājumu, tiek ievietota tīmekļvietnē https://www.eis.gov.lv/EKEIS/Supplier/Organizer/521  iepirkuma procedūras profila atbilstošā sadaļā.
9.3. Ieinteresētais Pretendents uzņemas atbildību sekot līdzi turpmākām izmaiņām iepirkuma procedūras nolikumā, kā arī iepirkuma komisijas sniegtajām atbildēm uz ieinteresēto Pretendentu jautājumiem, kas tiek publicētas tīmekļvietnē https://www.eis.gov.lv/EKEIS/Supplier/Organizer/521  iepirkuma procedūras profilā.	 
10. Pretendents
10.1. Pretendents ir piegādātājs, kurš iesniedzis piedāvājumu Atklātā konkursā. Piegādātājs – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
10.2. Piegādātājs var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
10.3. Piegādātājs var balstīties uz citu personu saimnieciskajām un finansiālajām iespējām. Ja piegādātājs balstās uz citu personu saimnieciskajām un finansiālajām iespējām, tad tas pierāda pasūtītājam, ka tā rīcībā būs nepieciešamie resursi. Iesniegtajiem pierādījumiem (dokumentiem) par sadarbību un resursu nodošanu jābūt pietiekamiem, lai pierādītu pasūtītājam piegādātāja spēju izpildīt iepirkuma līgumu, kā arī to, ka visā līguma izpildes laikā uzņēmējs faktiski izmantos tās personas resursus, uz kuras iespējām tas balstās savas kvalifikācijas pierādīšanai.
10.4. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
10.5. Ja piedāvājumu iesniedz piegādātāju apvienība, prasības attiecībā uz saimniecisko vai finansiālo stāvokli var apliecināt viens no piegādātāju apvienības dalībniekiem, vai abi dalībnieki kopā. Ja prasības attiecībā uz saimniecisko un finansiālo stāvokli apliecina abi dalībnieki kopā, tiem ir jābūt solidāri atbildīgiem par līguma izpildi un jāpierāda pasūtītājam, ka to rīcībā būs nepieciešamie resursi, iesniedzot piegādātāju apvienības dalībnieku apliecinājumu vai vienošanos par sadarbību konkrētā līguma izpildē.
10.6. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
10.7. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
10.8. Ja piedāvājumu iesniedz personu apvienība, iesniedzamajiem dokumentiem ir jābūt norādītam galvenajam dalībniekam, kas pārstāvēs personu grupu (piegādātāju apvienību) Konkursā un dalībnieku vārdā parakstīs piedāvājuma dokumentus (skat. Nolikuma 15.2. punktu). 
10.9. Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. PIL 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
10.10. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendentam jāiesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā jānorāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājam jāpaziņo pasūtītājam par jebkurām minētās informācijas izmaiņām, kā arī sarakstu jāpapildina ar informāciju par apakšuzņēmējiem, kas tiek vēlāk iesaistīts pakalpojuma sniegšanā.
II. PRASĪBAS PIEDĀVĀJUMA NOFORMĒJUMAM UN IESNIEGŠANAI
11. Pretendents ir tiesīgs iesniegt tikai vienu piedāvājuma variantu par vienu, vairākām vai visām iepirkuma daļām. Ja pretendents iesniedz piedāvājumu variantus – pretendenta piedāvājums tiks noraidīts.
12. Piedāvājuma derīguma termiņš – 90 (deviņdesmit) kalendārās dienas no piedāvājuma atvēršanas.
12.1. Ja objektīvu iemeslu dēļ iepirkuma līgumu nevar noslēgt 12. punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, par to rakstiski paziņo Pasūtītājam.
13. Piedāvājumam pilnībā jāatbilst Konkursa nolikumā un tā pielikumos noteiktajām prasībām.
14. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
14.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
14.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
14.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
15. Sagatavojot piedāvājumu, pretendents ievēro, ka:
15.1. Pieteikuma veidlapa, tehniskais un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā.
15.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). 
16. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
17. Visi iesniedzamie dokumenti jānoformē atbilstoši Dokumentu juridiskā spēka likuma prasībām, un ievērojot Ministru kabineta 2018. gada 04. septembra noteikumus Nr. 558 “Dokumentu izstrādāšanas un noformēšanas kārtība”.
18. Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 04. septembra noteikumiem Nr. 558 “Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.
19. Visas piedāvātās cenas norāda euro (EUR) bez PVN ar 2 (diviem) cipariem aiz komata.
20. Iesniedzot piedāvājumu, pretendents pilnībā atzīst visus iepirkuma procedūras nolikumā (t.sk. nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.
21. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
22. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
23. Pretendenta iesniegtajam piedāvājumam jāatbilst iepirkuma procedūras nolikumā norādītajām prasībām un tam jāsastāv no atsevišķiem elektroniskajiem dokumentiem: 
23.1. Pretendenta pārstāvja ar paraksta tiesībām parakstīts pieteikums par piedalīšanos iepirkuma procedūrā, saskaņā ar EIS e-konkursu apakšsistēmā konkursa sadaļā publicēto veidlapu. Ja pieteikumu paraksta pilnvarota persona, jāpievieno pilnvaras oriģināls vai apliecināta kopija. Ja piedāvājumu iesniedz personu grupa, piedāvājumu paraksta visas personas, kas iekļautas personu grupā. Piedāvājumā norāda arī personu, kura pārstāv personu grupu atklāta konkursā, kā arī katras personas atbildības apjomu. Ja piedāvājumu iesniedz ārvalstī reģistrēts vai pastāvīgi dzīvojošs Pretendents, tad Pretendentam jāiesniedz kompetentas institūcijas dokumenta kopija, kas apliecina, ka Pretendents un tā norādītais personāls un/vai apakšuzņēmējs ir atbilstoši reģistrēts, licencēts vai sertificēts un dokumenta kopija, kas apliecina Pretendenta paraksttiesīgās personas tiesības;
23.2. Pretendenta atlases dokumenti (nolikuma III.sadaļa);
23.3. Tehniskais piedāvājums, kas sagatavots atbilstoši Konkursa nolikuma 2. Pielikumam.
23.4. Finanšu piedāvājums, kas sagatavots atbilstoši Konkursa nolikuma 3. Pielikumam.
24. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu pasūtītājam.
25. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
26. Gadījumā, ja pretendenta piedāvājums nav noformēts atbilstoši šī nolikuma prasībām, iepirkuma komisija izvērtē neatbilstību būtiskumu un lemj par tā tālāku izskatīšanu vai noraidīšanu/izslēgšanu no turpmākās dalības iepirkuma procedūrā.
27. Visi piedāvājuma pielikumi ir tā neatņemamas sastāvdaļas.

III. KVALIFIKĀCIJAS PRASĪBAS PRETENDENTAM, PRETENDENTA IESNIEDZAMIE ATLASES DOKUMENTI, PRETENDENTA IZSLĒGŠANAS NOTEIKUMI.
28. Pretendenta kvalifikācijas prasības:
28.1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, ja reģistrāciju paredz attiecīgas valsts normatīvie akti;
28.2. Pretendentam, kurš izsaka piedāvājumu iepirkuma daļās par granulu piegādi ir spēkā esošs ENplus sertifikāts vai līdzvērtīgs analogs, un tas ir reģistrēts publiski pieejamā reģistrā: http://www.enplus-pellets.eu/production/certified-producers/ (kokskaidu granulu ražotājiem); http://www.enplus-pellets.eu/trade/certified-traders/ (kokskaidu granulu tirgotājiem).
28.3. Pretendents iepriekšējo trīs gadu laikā (2021., 2022., 2023un 2024. līdz piedāvājumu iesniegšanas brīdim) ir izpildījis vismaz 1 (vienu) līdzīga  satura līguma.  Par līdzīga satura līgumu  ir uzskatāms līgums par iepirkuma priekšmetā norādīto preču piegādi vismaz 40% (četrdesmit procenti) apmērā no pretendenta norādītās līgumcenas.
28.4. Pretendents var balstīties uz citu uzņēmēju iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu piegādātāja rīcībā.
29. Pretendenta iesniedzamie atlases dokumenti:
29.1. Pretendenta pieteikums (atbilstoši Konkursa nolikuma 1.pielikumam);
29.2. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra mājas lapā.  Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu);
29.3. Līdzvērtīga satura preču piegāžu sarakstu atbilstoši Konkursa nolikuma 5.pielikumam, ar informāciju par vismaz 1 (viena) līdzīga satura līguma kvalitatīvu izpildi iepriekšējo trīs gadu laikā (2021. 2022., 2023. un 2024. līdz piedāvājumu iesniegšanas brīdim).
Pēc saviem ieskatiem pretendents var pievienot piegādi apliecinošus dokumentus, kas apstiprina atsauksmēs sniegtās ziņas (piemēram, preču pavadzīmju rēķinu kopijas) par veiktajām piegādēm.
29.4. Ja pretendents balstās uz citas personas iespējām kvalifikācijas prasību apliecināšanai, jāiesniedz šo personu apliecinājums vai vienošanās par nepieciešamo resursu nodošanu pretendenta rīcībā. 
29.5. Ja piedāvājumu iesniedz pretendents, kas ir personu grupa (piegādātāju apvienība), tad personu grupa (piegādātāju apvienība) kopā iesniedz šādus dokumentus:
29.5.1. personu grupas (piegādātāju apvienības) sadarbības līguma/vienošanās kopija saskaņā ar Konkursa nolikuma 10.2.punktu:
29.5.2. dokuments, kas minēts Konkursa nolikuma 29.1.punktā jāiesniedz par personu grupu (piegādātāju apvienību) kopā, Konkursa nolikuma 29.2.punktā minēto apliecību jāiesniedz par katru personas grupas (piegādātāju apvienības) dalībnieku atsevišķi, par katru personālsabiedrības biedru atsevišķi, ja pretendents ir personālsabiedrība, kā arī par apakšuzņēmēju, uz kura iespējām pretendents balstās, lai apliecinātu savu kvalifikāciju.
30.   Nolikuma 29. punktā norādītos dokumentus var aizstāt ar Eiropas vienoto iepirkumu procedūras dokumentu (aizpildot tikai dokumenta sadaļas, kas attiecas uz nolikumā izvirzīto prasību izpildes apliecināšanu), ko pretendents var iesniegt kā sākotnējo pierādījumu kvalifikāciju prasību izpildes apliecināšanai. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par: katru personu, uz kuras iespējām balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, kā arī par katru piegādātāja apvienības dalībnieku.
30.1. Eiropas vienotais iepirkumu procedūras dokuments ir pieejams: https://ec.europa.eu/growth/tools-databases/espd/filter?lang=lv.
30.2. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā vai pieejama publiskajās datubāzēs.
31. Iepirkuma komisija atzīst pretendenta kvalifikāciju par neatbilstošu un izslēdz pretendentu no turpmākās dalības Konkursā šādos gadījumos:
31.1. pretendents nav iesniedzis visus Nolikuma 29. punktā pieprasītos dokumentus;
31.2. uz pretendentu vai personālsabiedrības biedru attiecas PIL 42. panta pirmajā un otrajā daļā noteiktie izslēgšanas nosacījumi.
31.3. attiecībā uz pretendentu tiek konstatēti Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļas regulējumu.
31.4. pretendents ir sniedzis nepatiesu informāciju, lai apliecinātu atbilstību šajā nolikumā noteiktajām pretendentu kvalifikācijas prasībām, vai vispār nav sniedzis pieprasīto informāciju.
31.5. pretendenta iesniegtais tehniskais piedāvājums neatbilst Tehniskajā specifikācijā noteiktajām prasībām.
32. Pirms lēmuma par Iepirkuma rezultātiem pieņemšanas Iepirkuma komisija attiecībā uz pretendentu, personālsabiedrības biedru, ja pretendents ir personālsabiedrība, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikuma prasībām, pārbauda Nolikuma 31.2. punktā norādīto izslēgšanas gadījumu esamību, saskaņā ar Publisko iepirkumu likuma 42. pantā noteikto kārtību.

IV. PRETENDENTA PĀRBAUDE PIRMS LĒMUMA PIEŅEMŠANAS PAR LĪGUMA SLĒGŠANU

33. Komisija, attiecībā uz katru pretendentu, kuram atbilstoši iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pārbauda: 
33.1. vai uz to ir attiecināmi PIL 42. panta pirmajā un otrajā daļā noteiktie izslēgšanas gadījumi. pretendentu izslēgšanas gadījumi tiks pārbaudīti un vērtēti PIL 42. pantā noteiktajā kārtībā; 
33.2. Ja pretendents vai personālsabiedrības biedrs, ja pretendents ir personālsabiedrība, atbilst šā likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personāl vadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Pretendentu izslēgšanas gadījumi tiks pārbaudīti PIL 43.pantā noteiktajā kārtībā. 
34. Ja uz pretendentu ir attiecināmi PIL 42. panta pirmajā vai otrajā daļā noteiktie gadījumi vai tas neiesniedz skaidrojumus un pierādījumus atbilstoši PIL 43. panta nosacījumiem, tas no dalības iepirkuma procedūrā tiek izslēgts. 
35. Iepirkuma komisijai ir tiesības izslēgt Pretendentu, no turpmākas dalības iepirkuma procedūrā, kā arī neizskatīt Pretendenta piedāvājumu, ja attiecībā uz Pretendentu tiek konstatēti Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu.
36. Iepirkumu komisija par Pretendentam attiecinātām sankcijām, kas varētu ietekmēt līguma izpildi, pārbauda:
36.1. Visu ANO, ES, Latvijas nacionālo un ASV sankciju datubāzē http://sankcijas.kd.gov.lv;
36.2. Eiropas Komisijas Sankciju karte – ES un ANO noteikto sankciju apkopojums https://www.sanctionsmap.eu/#/main; 
36.3.  ASV noteikto sankciju datubāze - https://www.treasury.gov/resource-center/sanctions/SDN-List/Pages/consolidated.aspx;
37. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu. 
38. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.

V. TEHNISKAIS PIEDĀVĀJUMS
39. Piegādātājam tehniskais piedāvājums ir jāsagatavo un jāiesniedz atbilstoši Tehniskās  specifikācijas prasībām, aizpildot Konkursa nolikuma 2.pielikumu „Tehniskais piedāvājums/ tehniskā specifikācija”, nemainot tabulas formātu un vienību skaitu).

VI. FINANŠU PIEDĀVĀJUMS
40. Pretendentam Finanšu piedāvājums ir jāsagatavo un jāiesniedz atbilstoši Nolikuma prasībām, aizpildot Nolikuma 3. pielikumu “Finanšu piedāvājums” 
41. Pretendents finanšu piedāvājumā cenas norāda euro (EUR) ar 2 (diviem) cipariem aiz komata.
42. Pretendents, iesniedzot Finanšu piedāvājumu, apliecina, ka Preces cenās ir ietvertas visas izmaksas, tai skaitā, bet ne tikai, Preču piegādes un izkraušanas izmaksas, visi nodokļi un nodevas, ja tādas ir paredzētas, izņemot PVN, kas tiek norādīts atsevišķi. Papildu izmaksas līguma darbības laikā netiks pieļautas. 
43. Pretendents, iesniedzot Finanšu piedāvājumu, apliecina,  ka nodrošinās to, ka iepirkuma procedūrā piedāvātā cena par vienu vienību iepirkuma līguma izpildes laikā nepalielināsies. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.
VII. PIEDĀVĀJUMU VĒRTĒŠANA UN IZVĒLES KRITĒRIJI
44. Piedāvājumu vērtēšana
44.1. Piedāvājumu vērtēšana notiek slēgtās sanāksmēs šādā kārtībā:
44.1.1. Pretendenta piedāvājuma dokumentu atbilstība Konkursa nolikumā noteiktajām piedāvājuma noformēšanas prasībām. Neatbilstošie piedāvājumi var tikt izslēgti no tālākās vērtēšanas, ja iepirkuma komisija konstatēs, ka neatbilstība būtiski ietekmē piedāvājuma izvērtēšanas iespējas un lēmuma pieņemšanu;
44.1.2. Pretendenta atlases (kvalifikācijas) dokumentu atbilstība Konkursa nolikuma prasībām. Neatbilstošie piedāvājumi var tikt izslēgti no tālākās vērtēšanas, ja iepirkuma komisija konstatēs, ka neatbilstība būtiski ietekmē piedāvājuma izvērtēšanas iespējas un lēmuma pieņemšanu;
44.1.3. Pretendenta tehniskā piedāvājuma atbilstība Konkursa nolikuma Tehniskās specifikācijas prasībām. Neatbilstošie piedāvājumi tiks izslēgti no tālākās vērtēšanas;
44.1.4. Pretendenta finanšu piedāvājuma pārbaude un izvērtēšana. 
44.1.4.1. Komisija pārbauda, vai finanšu piedāvājums nav nepamatoti lēts. Konstatējot nepamatoti lēta piedāvājuma pazīmes, komisija veic pārbaudi nepamatoti lēta piedāvājuma identificēšanai. Šādā gadījumā komisija rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību. Komisija izvērtē pretendenta sniegto skaidrojumu un pieņem lēmumu par piedāvājuma noraidīšanu vai tālāku vērtēšanu.
44.1.4.2. Komisija pārbauda aritmētiskās kļūdas. Iepirkuma komisija ir tiesīga labot aritmētiskās kļūdas pretendenta finanšu piedāvājumā, informējot pretendentu par kļūdu labojumiem.
44.2. Aritmētiskās kļūdas piedāvājumos tiek labotas šādi:
44.2.1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;
44.2.2. ja atšķiras vienības cena no kopējās cenas, kas iegūta, reizinot vienības cenu ar skaitu, vērā tiks ņemta vienības cena un kopējā cena tiks labota; 
44.2.3. Ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.
45. Piedāvājuma izvēle 
45.1. Iepirkuma komisija izvēlas saimnieciski visizdevīgāko piedāvājumu no piedāvājumiem, kas atbilst nolikuma un tā pielikumu prasībām. Tā kā sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, izvēlēs saimnieciski visizdevīgāko piedāvājumu, kuru nosaka ņemot vērā lētāko cenu.
45.2. Gadījumā, ja vismaz divu piedāvājumu, kuriem piešķiramas līguma slēgšanas tiesības, novērtējums ir vienāds komisija izvēlēsies tā pretendenta piedāvājumu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). 
45.3. Gadījumā, ja vairāki pretendenti atbilst nolikuma 42.2 punktā noteiktajam izšķirošajam izvēles kritērijam, tad Pasūtītājs veiks izlozi. Pretendenti tiks uzaicināti uz izlozi, kuras rezultātā tiks noteikti pretendenti, kuriem būtu piešķiramas līguma slēgšanas tiesības. Gadījumā, ja kāds no uzaicinātajiem pretendentiem uz izlozi iepirkuma komisijas noteiktā termiņā neieradīsies, izloze notiks bez konkrētā pretendenta klātbūtnes.
45.4. Ar izvēlēto pretendentu tiek slēgts iepirkuma līgums atbilstoši Nolikumam pievienotajam Iepirkuma līguma projektam (pielikums Nr.4) Publisko iepirkumu likuma 60. pantā noteiktajā kārtībā, pamatojoties uz iepirkuma komisijas lēmumu.

VIII. IEPIRKUMA KOMISIJAS TIESĪBAS UN PIENĀKUMI
46. Iepirkuma komisijas tiesības un pienākumi:
46.1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu (us).
46.2. Piedāvājumu izvērtēšanā iepirkuma komisija pārbauda to atbilstību Konkursa nolikumā paredzētajiem noteikumiem, izvirzītajām atlases (kvalifikācijas) prasībām, Tehniskajai specifikācijai un finanšu piedāvājumam. 
46.3. Iepirkuma komisijai ir tiesības atteikties no tālākas piedāvājuma izvērtēšanas, ja tiek konstatēts, ka piedāvājums neatbilst kādai no Konkursa noteiktajām prasībām.
46.4. Pēc piedāvājumu izvērtēšanas iepirkuma komisija pieņem lēmumu:
46.4.1. piešķir iepirkumu līguma slēgšanas tiesības pretendentam, kura piedāvājums atzīts par saimnieciski izdevīgāko piedāvājumu, no piedāvājumiem, kas atbilst konkursa nolikuma un tehniskās specifikācijas prasībām, vai; 
46.4.2. izbeidz Konkursu, neizvēloties nevienu no pretendentiem, ja Konkursā nav iesniegti piedāvājumi, vai arī iesniegtie piedāvājumi neatbilst Konkursa nolikuma vai tehniskās specifikācijas noteiktajām prasībām.
46.5. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
46.6. Pretendentam ir pienākums sniegt atbildes uz iepirkuma komisijas pieprasījumiem par papildus informāciju, iepirkuma komisijas norādītajā termiņā. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā. 
47. Iepirkuma komisijas pienākumi:
47.1. nodrošināt iepirkuma procedūras norisi un dokumentēšanu;
47.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
47.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
47.4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu vai pārtraukšanu, neizvēloties nevienu piedāvājumu;
47.5. nodrošināt informācijas pieejamību EIS sistēmā gadījumā, ja tiek veikti labojumi vai sniegti skaidrojumi par iepirkuma priekšmetu.
48. Visas pārējās iepirkuma komisijas tiesības un pienākumus, kas nav atrunāti konkursa Nolikumā, regulē PIL un citi spēkā esošie normatīvie tiesību akti.

IX. PRETENDENTU, IEINTERESĒTO PIEGĀDĀTĀJU TIESĪBAS UN PIENĀKUMI
49. Pretendentu tiesības un pienākumi:

49.1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk. dokumentu noformēšanā un iesniegšanā, un precīzi ievērot Konkursa nolikumā un tā pielikumos, tai skaitā līgumprojektā, noteiktās prasības.
49.2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju, komisijas norādītajā termiņā. 
49.3. Visa šajās prasībās un to pielikumā ietvertā informācija ir izmantojama vienīgi Konkursa ietvaros, un pretendents vai ieinteresētais piegādātājs  nav tiesīgi to izmantot citiem mērķiem.
49.4. Pretendenta piedāvājuma iesniegšana Konkursā vienlaicīgi uzskatāma par pretendenta piekrišanu Konkursa nolikuma, tā pielikumu, tai skaitā līgumprojekta, prasībām.
49.5. Konkursā izraudzītais pretendents ir tiesīgs iepirkuma līguma izpildē iesaistīt un nomainīt apakšuzņēmējus Publisko iepirkumu likumā noteiktajā kārtībā.
49.6. Pretendentam ir pienākums sniegt atbildes uz iepirkuma komisijas pieprasījumiem par papildus informāciju, iepirkuma komisijas norādītajā termiņā. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā. 

X. CITI NOTEIKUMI
50. Iepirkuma līguma noteikumi nedrīkst būt pretrunā ar šajā nolikumā ietvertā līgumprojekta noteikumiem. 
51. Ja izraudzītais pretendents atsakās slēgt piegādes līgumu ar pasūtītāju vai neparaksta to 10 (desmit) kalendāro dienu laikā no uzaicinājuma saņemšanas, iepirkuma komisija ir tiesīga izvēlēties nākamo saimnieciski visizdevīgāko piedāvājumu. Ja arī nākamais izraudzītais pretendents atsakās slēgt piegādes līgumu, iepirkuma komisija tiesīga pieņemt lēmumu pārtraukt iepirkuma procedūru.
52. Iesniedzot piedāvājumu, Pretendents apliecina, ka piekrīt slēgt  iepirkuma līgumu.
53. Citas saistības attiecībā uz Konkursa norisi, kas nav atrunātas Konkursa nolikumā, nosakāmas saskaņā ar Latvijas Republikā spēkā esošiem normatīvajiem aktiem. 
XI NOLIKUMA PIELIKUMI
Pielikums Nr.1 – Pretendenta pieteikums dalībai atklātā konkursā;
Pielikums Nr.2 – Tehniskā specifikācija/Tehniskais piedāvājums; 
Pielikums Nr.3– Finanšu piedāvājums; 
Pielikums Nr.4 – Līguma projekts; 
Pielikums Nr.5 - Līdzvērtīgu pēc satura preču piegāžu saraksts;



1.pielikums 
Atklātā konkursa 
„Kurināmās šķeldas un kokskaidu granulu
 piegāde Smiltenes tehnikumam” nolikumam ID Nr. ST 2024/8
Pretendenta pieteikums dalībai atklātā konkursā

	Informācija par pretendentu[footnoteRef:3] [3: 	Ja piedāvājumu iesniedz personu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.] 


	Pretendenta nosaukums (vai vārds, uzvārds):
	

	Reģ., Nr. (vai personas kods):
	

	Juridiskā adrese:
	

	Faktiskā adrese:
	

	Tālrunis:
	

	E-pasts:
	

	Pretendenta statuss [footnoteRef:4] (atzīmēt ar (X) [4: 	 Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro.] 

	☐ mazais uzņēmums
☐ vidējais uzņēmums
☐ lielais uzņēmums

	Finanšu rekvizīti

	Bankas nosaukums:
	

	Bankas kods:
	
	Konta numurs:
	

	Informācija par pretendenta kontaktpersonu

	Vārds, uzvārds:
	

	Ieņemamais amats:
	

	Tālrunis:
	

	E-pasta adrese:
	



Pretendents, parakstot šo pieteikumu, apliecina dalību un iesniedz savu piedāvājumu (turpmāk – Piedāvājums)  Smiltenes tehnikuma rīkotam atklātam konkursam “Kurināmās šķeldas un kokskaidu granulu piegāde Smiltenes tehnikumam”, iepirkuma identifikācijas Nr. ST 2024/8.
Parakstot šo pieteikumu, Pretendents apliecina, ka:
1. ir iepazinies ar atklātā konkursa “Kurināmās šķeldas un kokskaidu granulu piegāde Smiltenes tehnikumam”, iepirkuma identifikācijas Nr. ST 2024/8 nolikumu, izprot un piekrīt pretendentam  noteiktajām prasībām, noteikumiem un nosacījumiem;
2. piedāvājums tika izstrādāts neatkarīgi un pretendents nav ieinteresēts nevienā citā piedāvājumā, kas iesniegts šajā iepirkumā;
3. piedāvājumā sniegtās ziņas ir patiesas un precīzas;
4. ir detalizēti izvērtējis nepieciešamo piegāžu apjomu un izpildes sarežģītības pakāpi un ietvēris finanšu piedāvājumā visas izmaksas, kas saistītas ar iepirkuma līguma izpildi;
5. tā rīcībā ir visi nepieciešamie resursi savlaicīgai un kvalitatīvai līguma izpildei atbilstoši Pasūtītāja prasībām;
6. nodrošinās to, ka piedāvātā cena par vienību iepirkuma līguma izpildes laikā nepalielināsies. Iespējamā  inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas tika prognozētas un aprēķinātas, sagatavojot finanšu piedāvājumu; 
7. apņemas (ja Pasūtītājs izvēlēsies šo piedāvājumu) slēgt līgumu un pildīt visus līguma nosacījumus un garantē savā piedāvājumā ietverto ziņu un piedāvāto saistību precīzu izpildīšanu iepirkuma līguma slēgšanas gadījumā;
8. iepirkuma līgums tiks parakstīts ne vēlāk kā 10 dienu laikā no uzaicinājuma saņemšanas brīža.

Pretendenta amatpersonas vai pilnvarotās personas paraksts:__________________ / ____________/

2.pielikums 
Atklātā konkursa 
„Kurināmās šķeldas un kokskaidu granulu
 piegāde Smiltenes tehnikumam” nolikumam 
ID Nr. ST 2024/8

TEHNISKĀ SPECIFIKĀCIJA/ TEHNISKAIS PIEDĀVĀJUMS
[bookmark: _Hlk238298459](forma)

1.daļa Kurināmās šķeldas piegāde Smiltenei

	Kritēriji
	Pasūtītāja prasības
	Pretendenta piedāvājums (aizpilda pretendents)

	Izmēru kritērijs
	Maksimālais frakciju lielums nedrīkst pārsniegt 45*30*10 mm;
	

	Mitruma kritērijs
	Mitruma saturam šķeldai jābūt ne vairāk kā 50% ± 3%. Mitruma mērīšanu izlases veidā veiks saņēmējs, fiksējot to pavadzīmē
	

	Tilpuma kritērijs
	no 1 cieš./ m3 var iegūt 2,5 ber./ m3;
1 ber./ m3  atbilsts 0,42 cieš./ m3
	

	Blīvuma kritērijs
	pie 50% mitruma šķeldas blīvums – 250 kg / ber./ m3
	

	Kvalitātes kritērijs
	Šķeldai jābūt gatavotai no apaļkoka atgriezumiem. Šķelda nedrīkst būt ar puvuma pazīmēm, tā nedrīkst būt gatavota no mežistrādes atlikumiem (no zariem, galotnēm, cirsmu atliekām, krūmiem, koku saknēm Šķeldā nedrīkst būt piemaisījumi – akmeņi, metāliski priekšmeti, plastmasas izstrādājumi, šķembas, smiltis, kluči, dēļi, ziemas periodā – sniegs un ledus gabali, kā arī koka frakciju piemaisījumi lielāki par 45 mm. 
	

	Prognozējamais patēriņa daudzums
	6500,- ber/ m3
	

	Piegādes, izkraušanas un pieņemšanas  nosacījumi
	Šķeldas tipuma uzmērīšana un pieņemšana notiek ber/ m3. Piegāde notiek ar pretendenta transportu un pretendents nodrošina granulu izkraušanu Pircēja norādītājā vietā (Kalnamuiža, Smiltenes pagasts, Smiltenes novads, LV-4729). Piegādi Pasūtītājam Piegādātājs nodrošina ne vēlāk kā 5 (piecu) darba dienu laikā no pasūtījuma veikšanas dienas. Vienas piegādes reizes apjoms ne vairāk kā 90 m3. Ja koksnes šķeldas kvalitāte neatbilst prasībām, tad krava netiek pieņemta.
	







2.daļa Kokskaidu granulu piegāde Smiltenei

	Kritēriji
	Pasūtītāja prasības
	Pretendenta piedāvājums (aizpilda pretendents)

	Granulu tehniskie parametri
	Koksnes granulas ne rūpnieciskai izmantošanai saskaņā ar ENplus, Swisspellet, DINplus vai ÖNORM M 7135, resp., granulas saskaņā ar EN 14961-2 ar šādu specifikāciju:
·	Īpašību klase A1
·	Maksimālais pieļaujamais piejaukuma daudzums kurināmā krājumos nedrīkst pārsniegt 8% no kurināmā apjoma, kas tur tiek glabāts (nosaka izmantojot perforētu plāksni, kuras caurumiņu diametrs ir 5mm)!
·	Piejaukuma daudzums iekraušanas laikā: <1,0m-%
·	Kaloritāte izmantošanas stadijā >4,6kWh/kg
·	Masas blīvums izmantošanas stadijā >600kg/m3
·	Mehāniskā izturība DU, EN 15210-1 izmantošanas stadijā, m-%: DU97,5
·	Diametrs 6 mm
Nominālo jaudu un emisijas vērtības var garantēt, ja kurināmā mitrums nepārsniedz 25%, un tā minimālā kaloritāte ir 3,5 kWh/kg.
	

	Granulu sastāvs
	Granulām jābūt augstai kvalitātei  - sausām, ķīmiski tīrām no piemaisījumiem, mehāniski cietām, labi noturīgām pret sadrupšanu, bez svešķermeņiem un skaidu smalkumiem, izgatavotām no tīras koksnes bez mizas piejaukuma.
	

	Granulu iepakojums
	BIG BAG maisos
	

	Prognozējamais patēriņa daudzums
	70,- tonnas
	

	Piegādes un izkraušanas nosacījumi
	Piegāde notiek ar pretendenta transportu un pretendents nodrošina granulu izkraušanu Pircēja norādītājā vietā (Kalnamuiža, Smiltenes pagasts, Smiltenes novads, LV-4729). Piegādātājs (pārdevējs) Preču piegādi veic pa daļām. Līdz 01.10.2023. jāpiegādā 40,- tonnas. Vienas piegādes reizes apjoms ne vairāk kā 30 tonnas. Pēc 01.10.2023. piegāžu apjoms un intensitāte tiek veikta pusēm vienojoties, ņemot vērā apkures sezonas gaitu. Piegādi Pasūtītājam Piegādātājs nodrošina ne vēlāk kā 5 (piecu) darba dienu laikā no pasūtījuma veikšanas dienas.
	





3.daļa Kokskaidu granulu piegāde Alsviķiem

	Kritēriji
	Pasūtītāja prasības
	Pretendenta piedāvājums (aizpilda pretendents)

	Granulu tehniskie parametri
	Koksnes granulas ne rūpnieciskai izmantošanai saskaņā ar ENplus, Swisspellet, DINplus vai ÖNORM M 7135, resp., granulas saskaņā ar EN 14961-2 ar šādu specifikāciju:
·	Īpašību klase A1
·	Maksimālais pieļaujamais piejaukuma daudzums kurināmā krājumos nedrīkst pārsniegt 8% no kurināmā apjoma, kas tur tiek glabāts (nosaka izmantojot perforētu plāksni, kuras caurumiņu diametrs ir 5mm)!
·	Piejaukuma daudzums iekraušanas laikā: <1,0m-%
·	Kaloritāte izmantošanas stadijā >4,6kWh/kg
·	Masas blīvums izmantošanas stadijā >600kg/m3
·	Mehāniskā izturība DU, EN 15210-1 izmantošanas stadijā, m-%: DU97,5
·	Diametrs 6 mm
Nominālo jaudu un emisijas vērtības var garantēt, ja kurināmā mitrums nepārsniedz 25%, un tā minimālā kaloritāte ir 3,5 kWh/kg.
	

	Granulu sastāvs
	Granulām jābūt augstai kvalitātei  - sausām, ķīmiski tīrām no piemaisījumiem, mehāniski cietām, labi noturīgām pret sadrupšanu, bez svešķermeņiem un skaidu smalkumiem, izgatavotām no tīras koksnes bez mizas piejaukuma.
	

	Granulu iepakojums
	Transportmaisi līdz 15 kg
	

	Prognozējamais patēriņa daudzums līguma darbības laikā
	120,- tonnas
	

	Piegādes un izkraušanas nosacījumi
	Piegāde notiek ar pretendenta transportu un pretendents nodrošina granulu izkraušanu Pircēja norādītājā vietā (Alsviķos, Alsviķu pagasts, Alūksnes novads, LV-4333). Piegādātājs (pārdevējs) Preču piegādi veic pa daļām. Līdz 01.10.2023. jāpiegādā 5,- tonnas. Pēc 01.10.2023. piegāžu apjoms un intensitāte tiek veikta pusēm vienojoties, ņemot vērā apkures sezonas gaitu. Piegādi Pasūtītājam Piegādātājs nodrošina ne vēlāk kā 5 (piecu) darba dienu laikā no pasūtījuma veikšanas dienas.
	





Ar šo apstiprinu tehniskajā piedāvājumā sniegto ziņu patiesumu un precizitāti.





Pretendenta amatpersonas vai pilnvarotās personas paraksts:__________________ / ____________/


3.pielikums 
Atklātā konkursa 
„Kurināmās šķeldas un kokskaidu granulu
 piegāde Smiltenes tehnikumam” nolikumam 
ID Nr. ST 2024/8


Finanšu piedāvājums
(forma)


	Pretendents
	

	Adrese
	

	Datums
	

	Pretendenta kontaktpersona
(vārds, uzvārds, amats, telefons, e- pasts)
	




_______________________ (pretendenta nosaukums) atklātā konkursa „Kurināmās šķeldas un kokskaidu granulu piegāde Smiltenes tehnikumam” (iepirkuma ID Nr. ST 2024/8) ietvaros piedāvā iepirkuma priekšmeta piegādes veikt par šādu cenu:


1.daļa Kurināmās šķeldas piegāde Smiltenei
	Kurināmā veids
	Plānotais apjoms gadā 
	Mēr-vienība
	Cena euro/ ber/m³ bez PVN 
(cena par 1 vienību)
	Kopējā cena  euro bez PVN (2*4)

	1
	2
	3
	4
	5

	Kurināmā šķelda
	6500
	ber./m³
	
	

	
	
	
	Kopējā līgumcena bez PVN*
	

	
	
	
	PVN 21%
	

	
	
	
	Pavisam kopā ar PVN
	






2. daļa – Kokskaidu granulu piegāde Smiltenei
	Kurināmā veids
	Plānotais apjoms gadā 
	Mēr-vienība
	Cena euro/ tn bez PVN
(cena par 1 vienību)
	Kopējā cena euro bez PVN (2*4)

	1
	2
	3
	4
	5

	Kokskaidu granulas
	70
	tonna
	
	

	
	
	
	Kopējā līgumcena bez PVN*
	

	
	
	
	PVN 21%
	

	
	
	
	Pavisam kopā ar PVN
	


* vērtējamā cena




3. daļa – Kokskaidu granulu piegāde Alsviķiem 
	Kurināmā veids
	Plānotais apjoms gadā (tonas)
	Mēr-vienība
	Cena euro/ tn bez PVN
(cena par 1 vienību)
	Kopējā cena euro bez PVN (2*4)

	1
	2
	3
	4
	5

	Kokskaidu granulas
	120
	tonna
	
	

	
	
	
	Kopējā līgumcena bez PVN*
	

	
	
	
	PVN 21%
	

	
	
	
	Pavisam kopā ar PVN
	


* vērtējamā cena
  	

Apstiprinām, ka piekrītam atklātā konkursa Nolikuma noteikumiem, un piedāvājam iepirkuma priekšmeta piegādes saskaņā ar Tehnisko specifikāciju par Finanšu piedāvājumā noteikto cenu. 

Ar šo apstiprinu Finanšu piedāvājumā sniegto ziņu patiesumu un precizitāti.


Pretendenta amatpersonas vai pilnvarotās personas paraksts:__________________ / ____________/


4.pielikums
4.pielikums 
Atklātā konkursa 
„Kurināmās šķeldas un kokskaidu granulu
 piegāde Smiltenes tehnikumam” nolikumam 
ID Nr. ST 2024/8

Līgums Nr. ___________/projekts/
par kurināmās koksnes (šķeldas un/vai kokskaidu granulu) piegāde

Smiltenes pagastā, 	
Līguma sagatavošanas datums: 202__. gada __.________

Līguma parakstīšanas datums ir 
pēdējā pievienotā droša elektroniskā paraksta 	
un tā laika zīmoga pievienošanas datums

Smiltenes tehnikums, izglītības iestādes reģistrācijas Nr.90009611201 (turpmāk tekstā - Pircējs), tās direktora Rolanda Aģa personā, kurš rīkojas pamatojoties uz nolikumu, turpmāk tekstā saukts - Pasūtītājs, un 
_________________________, reģistrācijas numurs: __________________, juridiskā adrese: ___________________________, tās _________________________________ personā, kurš/a rīkojas pamatojoties uz ___________________________, turpmāk tekstā – Piegādātājs, no otras puses, katrs atsevišķi turpmāk – Puse un visi kopā – Puses,  
pamatojoties uz Smiltenes tehnikuma rīkoto atklāto konkursu „ Kurināmās šķeldas un kokskaidu granulu
 piegāde Smiltenes tehnikumam” (iepirkuma identifikācijas Nr. ST 2024/8), turpmāk šā līguma tekstā saukts – Iepirkums, rezultātiem un Piegādātāja _____________________ piedāvājumu, turpmāk tekstā – Piedāvājums, Pasūtītāja Publisko iepirkumu komisijas ____________________ pieņemto lēmumu Nr.___________________, noslēdz šādu līgumu (turpmāk – Līgums):
1. Līguma priekšmets
1.1. Pasūtītājs uzdod un Piegādātājs uzņemas saistības pēc Pasūtītāja pieprasījuma un pasūtījuma iegādāties un piegādāt ____________________________________________ (apjoms vārdiem) (turpmāk tekstā arī – kurināmais) saskaņā ar Līguma noteikumiem un Līguma pielikumā pievienoto Tehnisko specifikāciju (1.pielikums) un Piegādātāja Piedāvājumu Iepirkumam, kas pievienots Līgumam (2.pielikums) un ir tā neatņemama sastāvdaļa.
1.2. Kurināmā piegādes vieta – Piegādātāja norādītajā vietā – _____________________________________.
1.3. Kurināmais Pasūtītājam tiek piegādāts pa daļām – atsevišķās partijās atbilstoši tā vajadzībām un Tehniskajai specifikācijai. Līguma 1.1.punktā minētais kurināmā apjoms Piegādātājam jāpiegādā pa daļām pēc Pasūtītāja pieprasījuma. Noslēdzot līgumu Puses var vienoties par piegāžu grafiku.
1.4. Līguma 1.1. punktā norādītais kurināmā apjoms ir orientējošs, ņemot vērā Pasūtītāja iepriekšējo apkures sezonu pieredzi, tādējādi Piegādātājs piekrīt, ka Pasūtītājam, ņemot vērā apkures sezonas faktiskos apstākļus, nav pienākums iegādāties visu Līguma 1.1.punktā norādīto kurināmā apjomu.
1.5. Piegādātājs apliecina, ka tas ir iepazinies ar Pasūtītāja prasībām attiecībā uz kurināmo un tā piegādēm, Tehnisko specifikāciju, iepirkuma noteikumiem, pilnībā saprot visus apstākļus, tajā skaitā vispārējus un konkrētus, kas varētu ietekmēt kurināmā cenu, Līgumcenas noteikšanu un kurināmā piegāžu izpildi, un ir ņēmis vērā visas šīs prasības. 

2. Piegādātāja tiesības un pienākumi
2.1. Piegādātājs apņemas kurināmā piegādi veikt ar savu transportu un izkraut ar savu darbaspēku  un tehniskajiem līdzekļiem.
2.2. Piegādātājs nozīmē pārstāvi Līguma izpildes nodrošināšanai un pasūtījumu izpildei, par ko Līguma parakstīšanas dienā informē Pasūtītāja pārstāvi.
2.3. Piegādātājs atbild par piegādājamā kurināmā atbilstību šī Līguma un Latvijas Republikas normatīvo aktu prasībām.
2.4. Piegādātājam ir pienākums nekvalitatīva un Līgumam neatbilstoša kurināmā iegādes un piegādes gadījumā, nekvalitatīvo kurināmo apmainīt pret Līgumam atbilstošu kurināmo Pasūtītāja noteiktajā termiņā, kas nebūs īsāks kā 3 (trīs) darba dienas pēc Pasūtītāja paziņojuma nosūtīšanas, kas Piegādātājam kļūst tam saistošs un izpildāms. Piegādātājs uzņemas materiālu atbildību par zaudējumiem, kuri nodarīti Pasūtītājam sakarā ar šī Līguma noteikumu pārkāpumiem.
2.5. Piegādātājs apņemas par saviem līdzekļiem, pastāvīgi vai izmantojot trešās personas, iegādāties kurināmo un visus materiālus un iekārtas, kas nepieciešami kurināmā piegāžu veikšanai.
2.6. Piegādātājs kurināmā piegādi uz Līguma 1.2.punktā norādīto piegādes vietu veic ar savu vai nomātu transportu bez papildus maksas un tā cena ir iekļauta kurināmā cenā, kuru Piegādātājs norādījis savā Piedāvājumā Iepirkumam.
2.7. Visā Līguma darbības laikā Piegādātājam ir pienākums nekavējoties brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta šī Līguma izpilde.
2.8. Piegādātājam ir citas Latvijas Republikas normatīvajos aktos noteiktās tiesības un pienākumi.

3. Pasūtītāja un tiesības un pienākumi
3.1. Līdz Līgumā paredzēto piegāžu sākumam, Pasūtītājs apņemas sniegt Piegādātājam informāciju, kas nepieciešama Līguma izpildei.
3.2. Pasūtītājs apņemas pieņemt Piegādātāja piegādāto kurināmo pēc daudzuma un kvalitātes saskaņā ar kurināmā pavadzīmēm - rēķiniem, ja Piegādātāja piegādātais kurināmais, tā daudzums, kvalitāte un termiņi atbilst šajā Līgumā ietvertajām prasībām un pielikumiem.
3.3. Pasūtītāja pienākums ir samaksāt Piegādātājam saskaņā ar šī Līguma noteikumiem, ja Piegādātājs ir izpildījis visas savas saistības un ir iegādājies un piegādājis Līgumam atbilstošu kurināmo.
3.4. Pasūtītājam ir pienākums visā Līguma darbības laikā nekavējoties brīdināt Piegādātāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta šī Līguma izpilde. 
3.5. Pasūtītājs apņemas veikt norēķinus par atbilstoši šim Līgumam iegādāto un piegādāto kurināmo tikai saskaņā ar Piegādātāja izrakstītiem un iesniegtiem rēķiniem šajā Līgumā noteiktajā termiņā un kārtībā.

4. Piegādes kārtība, kvalitāte un daudzums
4.1. Piegādātājs veic kurināmā iegādi pa daļām atsevišķās partijās, saskaņā ar Tehniskajā specifikācijā noteikto un Pasūtītāja pasūtījumiem, visu Līguma 1.1.punktā minēto kurināmā daudzumu piegādājot 12 (divpadsmit) mēnešu laikā no Līguma noslēgšanas.
4.2. Katras kurināmā daļas piegādi Piegādātājas nodrošina ne vēlāk kā 5 (piecu) darba dienu laikā no pasūtījuma veikšanas dienas.
4.3. Kurināmā kvalitātei jāatbilst Latvijas Republikā spēkā esošām kvalitātes prasībām un Līguma pielikumā pievienotajai Tehniskajai specifikācijai (1.pielikums).
4.4. Kurināmā pieņemšanu pēc daudzuma un kvalitātes veic Pasūtītāja pilnvarotā persona. Piegādātā kurināmā pieņemšana tiek izdarīta vienlaicīgi ar katras atsevišķās piegādātā kurināmā partijas (kravas) pavadzīmes sastādīšanu un parakstīšanu. Kurināmā kvalitāti novērtē atbilstoši šāda veida kurināmā kvalitātes standartiem un pēc daudzuma – dabā, atbilstoši klāt pievienotajam piegādātā kurināmā aprakstam un Tehniskajai specifikācijai.
4.5. Ja, saņemot kurināmo, tiek atklāti piegādātā kurināmā trūkumi, bojājumi vai citāda neatbilstība šī Līguma nosacījumiem, Pasūtītājs par konstatētajiem pārkāpumiem ne vēlāk kā 3 (trīs) darba dienu laikā sastāda defektu aktu un par to paziņo Piegādātājam. Piegādātājam ir pienākums nekvalitatīvo kurināmo apmainīt pret kvalitātei atbilstošu kurināmo.
4.6. Pasūtītājs par nekvalitatīva kurināmā saņemšanu ne vēlāk kā 3 (trīs) darba dienu laikā no nekvalitatīvā kurināmā piegādes dienas rakstiski paziņo par to Piegādātājam, kam nekvalitatīvais kurināmais atbilstoši Līguma 4.6.punkta noteikumiem jāaizstāj ar Līgumam atbilstošu kvalitatīvu kurināmo Līgumā noteiktajā termiņā.
4.7. Konstatējot kādu no šī Līguma 4.2 – 4.5.punktos minētajiem apstākļiem, Pasūtītājs pēc defekta akta sastādīšanas informē Piegādātāju par kurināmā kvalitātes neatbilstību Līguma noteikumiem. Piegādātājam uz sava rēķina ne vēlāk kā 10 (desmit) darba dienu laikā nekvalitatīvi piegādātā kurināmā vietā jāpiegādā kurināmais, kas atbilstu šajā Līgumā noteiktajai Tehniskajai specifikācijai. Šajā gadījumā Piegādātājs maksā Pasūtītājam Līgumā noteikto līgumsodu par nekvalitatīva kurināmā piegādāšanu. 
4.8. Piegādātājs atbild par iegādātā un piegādājamā kurināmā pilnīgu vai daļēju bojājumu vai bojāšanās risku līdz tā nodošanai Pasūtītājam kurināmā piegādes vietā. Kurināmais pāriet Pasūtītāja īpašumā ar dienu, kad Puses vai to pilnvaroti pārstāvji ir parakstījuši piegādātā kurināmā partijas (kravas) pavadzīmi. 

5. Līgumcena un norēķinu kārtība
5.1. Piegādātājs iegādājas un piegādā Pasūtītājam Līguma priekšmetā minēto kurināmo par cenu, kāda norādīta Piegādātāja Iepirkumam iesniegtajā Piedāvājumā (2.pielikums). Kurināmā cenā iekļautas visas Piegādātāja kurināmā iegādes un piegādes izmaksas, tajā skaitā kurināmā transporta izmaksas līdz Līguma 1.2.punktā noteiktajai kurināmā piegādes vietai.
5.2. Maksa par kurināmo, ieskaitot transportēšanas izdevumus, nodokļus, nodevas un visus citus ar līguma izpildi saistītos izdevumus, tiek noteikta EUR_____(___________________), apmērā, neieskaitot PVN 21%, par vienu kurināmā veids/mērvienība.
5.3. Pievienotās vērtības nodoklis tiek piemērots saskaņā ar spēkā esošajiem Latvijas Republikas normatīvajiem aktiem un tiek aprēķināts un maksāts atbilstoši normatīvajos aktos noteiktajai kārtībai.
5.4. Līguma priekšmetā paredzētā visa kurināmā piegāžu kopējā vērtība, ieskaitot visus ar Līguma izpildi saistītos izdevumus, ir ____________ EUR (summa vārdiem) bez pievienotās vērtības nodokļa, turpmāk Līguma tekstā – Līgumcena. 
5.5. Parakstot šo Līgumu, Piegādātājs apliecina, ka pilnībā ir iepazinies ar Pasūtītāja prasībām attiecībā uz kurināmā iegādi un piegādēm, noteikumiem un prasībām, kas attiecināmi uz Līgumā noteikto piegāžu veikšanu un kā pieredzējis speciālists iekļāvis Līgumcenā visas izmaksas, kas saistītas ar šo prasību ievērošanu un izpildi.
5.6. Pasūtītājs samaksu par piegādāto kurināmo veic pēc tā piegādes, pamatojoties uz kurināmā kravas pavaddokumentiem un Piegādātāja izrakstītu rēķina.  Norēķini ar Piegādātāju tiek veikti par faktiski veiktu kurināmā piegādi.
5.7. Piegādātāja iesniegtā rēķina apmaksu Pasūtītājs veic ne vēlāk kā 30 (trīsdesmit) kalendāra dienu laikā pēc kurināmā piegādes veikšanas un atbilstoši šim Līgumam sagatavota rēķina iesniegšanas Pasūtītājam, apmaksu veicot ar pārskaitījumu uz rēķinā norādīto Piegādātāja bankas norēķinu kontu. 

6. Pušu mantiskā atbildība
6.1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un šo Līgumu.
6.2. Gadījumā, ja Piegādātāja piegādātais kurināmais neatbilst Līguma 1.pielikumā pievienotās Tehniskās specifikācijas prasībām (piegādātā kurināmā neatbilstība pārsniedz vairāk kā 5% no Tehniskajā specifikācijā norādītajām prasībām), Pasūtītājam ir tiesības nepieņemt piegādāto kurināmo un par katru katras kurināmā kravas neatbilstību piemērot līgumsodu 5% (pieci procenti) apmērā no kravas pavaddokumentos uzskaitītās kurināmā kravas vērtības. 
6.3. Ja Piegādātājs kavē Līguma pielikumā minēto kurināmā piegādes termiņu vai termiņu, kas minēts Līguma 1.2.punktā vai Tehniskajā specifikācijā, vai Līguma 4.6.punktā minēto termiņu, Piegādātājs maksā Pasūtītājam nokavējuma procentus 0,5% (nulle komats pieci procenti) apmērā no Līgumcenas par katru termiņa kavējuma dienu.
6.4. Ja Pasūtītājs neveic samaksu par piegādāto kurināmo Līgumā noteiktajā termiņā, tad tas Piegādātājam maksā nokavējuma procentus 0,5 % (nulle komats pieci procenti) apmērā no summas, kas nav samaksāta, par katru nokavēto dienu.
6.5. Līguma pirmstermiņa laušanas gadījumā, ja Līgums tiek pārtraukts pirms termiņa un kurināmā piegādes pilnā apjomā kāda no Līguma 8.4.1. - 8.4.4. apakšpunktos minēto iemeslu dēļ, Piegādātājs apņemas 15 (piecpadsmit) kalendāra dienu laikā no Pasūtītāja paziņojuma saņemšanas par Līguma laušanu un atbilstoša rēķina saņemšanas samaksāt Pasūtītājam vienreizēju līgumsodu 5% (pieci procenti) apmērā no Līgumcenas.
6.6. Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes.

7. Piemērojamais likums un strīdu izšķiršanas kārtība
7.1. Līgums sagatavots un tam piemērojami spēkā esošie Latvijas Republikas normatīvie akti.
7.2. Jebkuras nesaskaņas, domstarpības vai strīdi, kas var rasties šī Līguma izpildes gaitā vai atsevišķu tā punktu izpratnē, tiek risināti sarunu ceļā, un to atrisinājums tiek noformēts rakstveidā.
7.3. Ja 14 (četrpadsmit) kalendāra dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no Pusēm ir saņēmusi rakstisku pretenziju.

8. Līguma darbības termiņš, tā grozīšanas, papildināšanas un laušanas kārtība
8.1. Līgums stājas spēkā ar tā parakstīšanas brīdi. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm saskaņā ar Līguma noteikumiem, to lauž vienpusēji.
8.2. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā. Ikviena šāda Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
8.3. Līgums var tikt lauzts Pusēm savstarpēji vienojoties vai vienpusēji tikai šajā Līgumā noteiktajos gadījumos un kārtībā.
8.4. Pasūtītājs var ar rakstveida paziņojumu Piegādātājam par saistību neizpildīšanu, lauzt visu Līgumu vai tā daļu:
8.4.1. ja Piegādātājs nav izpildījis kādas savas saistības saskaņā ar Līgumu, vai neievēro normatīvo aktu prasības vai nespēj vai atsakās izpildīt kurināmā piegādes norādītajos termiņos – ar nosacījumu, ka Piegādātājs 10 (desmit) kalendāra dienu laikā no attiecīgā Pasūtītāja rakstiska paziņojuma saņemšanas nav novērsis izdarīto pārkāpumu;
8.4.2. Piegādātājs atsakās piemērot vai nepiemēro Līguma 5.1.punktā noteiktās kurināmā pārdošanas cenas;
8.4.3. Piegādātājs atsakās izpildīt vai noteiktajā termiņā neizpilda Līguma 4.6.punktā tam noteikto pienākumu apmainīt nekvalitatīvu vai Līgumam neatbilstošu kurināmo;
8.4.4. ir uzsākta Piegādātāja likvidācija vai reorganizācija, vai arī Piegādātājs ir atzīts par maksātnespējīgu.
8.5. Līguma 8.4.apakšpunktā noteiktajos gadījumos Līgums uzskatāms par izbeigtu 10 (desmitajā) dienā pēc Pasūtītāja paziņojuma par atkāpšanos (ierakstītas vēstules) izsūtīšanas dienas uz Piegādātāja juridisko adresi un Piegādātājam ir pienākums samaksāt Līgumā noteikto līgumsodu.
8.6. Laužot Līgumu 8.4.apakšpunktos noteiktajos gadījumos Pasūtītājs būs tiesīgs turpmākos 12 (divpadsmit)  mēnešus pēc Līguma laušanas izslēgt Piegādātāju kā kandidātu vai pretendentu no turpmākās dalības iepirkumu procedūrās, kā arī neizskatīt Piegādātāja piedāvājumu Pasūtītāja organizētās iepirkumu procedūrās.
8.7. Gadījumā, ja Pasūtītājs nokavē maksājumu veikšanas termiņu par 10 (desmit) kalendāra dienām, Piegādātājam ir tiesības ar ierakstītu vēstuli vai elektroniskā pasta paziņojumu uz Līgumā norādīto e-pasta adresi, kuras saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma laušanu. Ja Pasūtītājs 10 (desmit) kalendāra dienu laikā pēc paziņojuma saņemšanas neveic nokavēto maksājumu, tad Piegādātājs ir tiesīgs vienpusēji ar paziņojumu lauzt Līgumu, kā arī saņemt no Pasūtītāja līgumsodu. 
8.8. Pirms Līguma laušanas Pasūtītājs norēķinās ar Piegādātāju par līdz brīdinājuma iesniegšanai saņemto kvalitatīvo kurināmo atbilstoši izrakstītajiem rēķiniem, un Puses veic citas darbības, lai izbeigtu no Līguma izrietošās tiesiskās attiecības.

9. Nepārvarama vara
9.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, epidēmijas, karantīnas ierobežojumi un preču pārvadājumu aizliegumi.
9.2. Ja izceļas nepārvaramas varas situācija, Piegādātājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis citādāk, Piegādātājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. Jebkurai no Pusēm ir tiesības vienpusēji pārtraukt Līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk kā trīs (3) mēnešus.

10. Citi noteikumi
10.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses.
10.2. [bookmark: OLE_LINK5]Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
10.3. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
10.4. Visiem paziņojumiem, ko Puses sūta viena otrai saskaņā ar Līgumu, ir jābūt rakstiski un ir jābūt nodotiem personīgi vai nosūtītiem uz elektronisko pastu (ja otra Puse to atzīst) uz Līgumā norādīto e-pasta adresi vai ierakstītā vēstulē uz Puses juridisko adresi. 
10.5. Gadījumā, ja kāda no Pusēm maina savu juridisko adresi, pasta adresi, bankas rekvizītus vai citu būtisku informāciju, tā ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta citai Pusei, ir jābūt latviešu valodā.
10.6. Pusēm nav tiesību bez pārējo Pušu rakstiskas atļaujas, nodot trešajām personām jebkāda veida tiesības, saistības, prasījumus u.c., kas ir radušies saistībā ar šo Līgumu.
10.7. Pasūtītājs par pilnvaroto pārstāvi šī Līguma izpildes uzraudzībai un kontrolei nozīmē _________________, e-pasts: _________________, tālrunis: __________________.
10.8. Piegādātāja pilnvarotais pārstāvis ir ___________________ – tālr.: ___________; e-pasts: _______________.  
10.9. Pušu pilnvarotie pārstāvji atbild par Līguma izpildes uzraudzīšanu un kontroli, tajā skaitā par kurināmā piegāžu pavadzīmju un rēķina sagatavošanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
10.10. Līgumam pievienoti šādi pielikumi*:
10.10.1. 1.pielikums - Tehniskā specifikācija uz ___ (____) lapām;
10.10.2. 2.pielikums - Piegādātāja Piedāvājuma skenēta kopija uz __ (_____) lapām;* 
10.11. Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lapām Līguma pamatteksta un ____ () pielikumiem; kopā Līgums uz ___ () lapām.**  

11. Pušu juridiskās adreses un banku rekvizīti

	Pasūtītājs 
	Piegādātājs

	Smiltenes tehnikums
 

e-pasts: 

_________________________________



	
Piegādātāja rekvizīti



________________________________



DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

_________
** Līguma 1. un 2.pielikums tiek sagatavoti atbilstoši Iepirkuma Nolikumam un Piedāvājumam, un tiek pievienoti Līgumam, to parakstot.
*** Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu.




 
5.pielikums 
Atklātā konkursa 
„Kurināmās šķeldas un kokskaidu granulu
 piegāde Smiltenes tehnikumam” nolikumam 
[bookmark: _GoBack]ID Nr. ST 2024/8
Pretendenta nosaukums:_____________________


INFORMĀCIJA
par pretendenta pieredzi līdzvērtīgu pēc satura preču piegādē


	Nr. P.k.
	Preces apraksts 
	Līgumcena
	Preces piegādes laiks 
(datums)
	Pasūtītāja nosaukums, kontaktpersonas un kontakttālrunis

	1.
	
	
	
	

	2.
	
	
	
	

	3.
	
	
	
	

	….
	
	
	
	





Pretendenta amatpersonas vai pilnvarotās personas paraksts:__________________ / ____________/
